text: [{"text_idx": "#000002", "text": "THW Kiel vann tryggjan sigur i\u0301 Zagreb. Elias Ellefsen a\u0301 Skipag\u00f8tu sp\u00e6ldi eina go\u0301\u00f0a l\u00f8tu og gj\u00f8rdist fyrsti f\u00f8royski landsli\u00f0ssp\u00e6larin i\u0301 sto\u0301ru kappingini."}, {"text_idx": "#000003", "text": "21-a\u0301ra gamli f\u00f8royingurin og li\u00f0felagarnir i\u0301 Kiel komu aftur a\u0301 sigursko\u0301s i\u0301 gja\u0301r, og Elias a\u0301 Skipag\u00f8tu skriva\u00f0i ny\u0301tt kapittul i\u0301 si\u0301na s\u00f8gu (Mynd: Sverri Egholm)"}, {"text_idx": "#000004", "text": "I\u0301 gja\u0301rkv\u00f8ldi\u00f0 setti THW Kiel hol a\u0301 si\u0301tt Champions League-kappingara\u0301r. Hetta gj\u00f8rdi ty\u0301ska sto\u0301rfelagi\u00f0 vi\u00f0 ri\u0301miliga sto\u0301rum sigri a\u0301 RK Zagreb.Ta\u00f0 enda\u00f0i 30-23 til Kiel. I\u0301 ste\u00f0ginum var munurin eisini sjey ma\u0301l. Nummar 71 skora\u00f0i tvey av ma\u0301lunum hja\u0301 u\u0301tili\u00f0num og leg\u00f0i upp til eitt. Elias Ellefsen a\u0301 Skipag\u00f8tu sp\u00e6ldi eina go\u0301\u00f0a l\u00f8tu, og ho\u0301ast hann brendi try\u0301 skot, so rigga\u00f0i ymiskt eisni v\u00e6l hja\u0301 sp\u00e6lskiparanum."}, {"text_idx": "#000005", "text": "N\u00f8kur h\u00e6ddarpunkt fra\u0301 dystinum her - gott ma\u0301l hja\u0301 Eliasi fra\u0301 1.18 21-a\u0301ra gamli hoyvi\u0301kingurin fekk harvi\u00f0 si\u0301n fyrsta dyst i\u0301 sto\u0301ru kappingini i\u0301 gja\u0301r. Sum in.fo vi\u0301sir a\u0301, er Elias fyrsti f\u00f8royski landsli\u00f0ssp\u00e6larin i\u0301 Champions League.Elias Ellefsen a\u0301 Skipag\u00f8tu er to\u0301 ikki fyrsti f\u00f8royingurin, sum hevur sp\u00e6lt i\u0301 fi\u0301nastu evropeisku kappingini. Jo\u0301han a\u0301 Plo\u0301gv Hansen hevur fleiri dystir og eisini fitt av ma\u0301lum fyri Bjerringbro-Silkeborg i\u0301 Champions League.Nu\u0301 sp\u00e6lir Jo\u0301han fyri Flensburg-Handewitt, i\u00f0 er arvafi\u0301ggindi hja\u0301 ju\u0301st Kiel. I\u0301 si\u0301\u00f0stu viku vann Flensburg-Handewitt i\u0301 dramatiskum dysti mo\u0301ti Kiel, har f\u00f8royski h\u00f8gri vongurin a\u0301 danska landsli\u00f0num skora\u00f0i seks ma\u0301l. Elias gj\u00f8rdi fy\u0301ra ma\u0301l i\u0301 ti\u0301 dystinum, men hann og Kiel hava tapt tveir Bundesliga-dystir a\u0301 ra\u00f0. Sunnudagin var ta\u00f0 mo\u0301ti oddali\u00f0num Melsungen a\u0301 heimav\u00f8lli. Nu\u0301 hevur li\u00f0i\u00f0 fri\u0301 i\u0301 tv\u00e6r vikur fra\u0301 Bundesliguni, me\u00f0an krevjandi Champions League-bo\u0301lkasp\u00e6li\u00f0 av a\u0301lvara kemur i\u0301 gongd"}, {"text_idx": "#000006", "text": "A\u0301tta li\u00f0 eru i\u0301 bo\u0301lkinum, og seks tey fremstu koma vi\u0301\u00f0ari. Kiel sp\u00e6lir aftur ho\u0301skv\u00f8ldi\u00f0 21. september, a\u0301 heimav\u00f8lli mo\u0301ti ungarska Pick Szeged."}, {"text_idx": "#000009", "text": "Kvinnurnar komnar uppa\u0301 pla\u0301ss i\u0301 Ky\u0301pros"}, {"text_idx": "#000013", "text": "Brandur skora\u00f0i si\u0301tt fyrsta ma\u0301l fyri Fredrikstad"}]